APSTIPRINĀTS 
Valsts ieņēmumu dienesta 

Ieinteresētā piegādātāja jautājums un komisijas sniegtā atbilde

Par atklāto konkursu
“Muitas laboratorijas tehniskā aprīkojuma pilnveidošana - CCEI projekta Nr. LV-LAB-CCEI23 1. kārtas realizācijai”
iepirkuma identifikācijas Nr. FM VID 2026/144/CCEI
2026. gada 26. augustā

Saskaņā ar Valsts ieņēmumu dienesta (turpmāk – VID) 2026. gada 22.janvāra rīkojumu Nr. 22 “Par iepirkumu komisijas izveidošanu Muitas pārvaldes Muitas laboratorijas darbības nodrošināšanai ar nepieciešamajām precēm un pakalpojumiem” izveidotā iepirkumu komisija (turpmāk – Komisija) ir saņēmusi un izskatījusi ieinteresētā piegādātāja iesniegto jautājumu atklāta konkursa “Muitas laboratorijas tehniskā aprīkojuma pilnveidošana - CCEI projekta Nr. LV-LAB-CCEI23 1. kārtas realizācijai”, identifikācijas Nr. FM VID 2026/144/CCEI (turpmāk – Konkurss), ietvaros.

Jautājums:
“Par 2. daļas “Iekārtas paraugu smalcināšanai (dzirnavu) piegāde, uzstādīšana un garantijas uzturēšanas nodrošināšana””  tehnisko specifikāciju:
Tehniskās specifikācijas 2.10. apakšpunktā ir noteikts, ka iekārtas trokšņa līmenis tukšgaitā, mērot 1,0 m attālumā, nedrīkst pārsniegt 80 dBA.
Lūdzam precizēt šo prasību, jo mūsu piedāvātās iekārtas ražotājs tehniskajā dokumentācijā nenorāda trokšņa līmeni tieši tukšgaitas režīmā. Ražotāja deklarētais aptuvenais trokšņa līmenis saskaņā ar DIN EN ISO 3746:2005 ir 81 dB(A).
Ņemot vērā, ka trokšņa līmenis var būt atkarīgs no iekārtas darbības režīma, izmantotā malšanas trauka, apstrādājamā materiāla un konkrētajiem mērījumu apstākļiem, lūdzam izvērtēt iespēju dzēst 2.10. apakšpunkta prasību.”

Atbilde:
Komisija ir izskatījusi ieinteresētā piegādātāja iesniegto jautājumu un norāda, ka prasība noteikt maksimāli pieļaujamo trokšņa līmeni tukšgaitā ir objektīvi pamatota un nepieciešama, lai nodrošinātu iekārtas atbilstību Pasūtītāja vajadzībām, kā arī samazinātu trokšņa ietekmi uz lietotājiem iekārtas ekspluatācijas laikā, tādēļ prasība par trokšņa līmeni tukšgaitā netiks svītrota. Iekārtas pieļaujamo trokšņa līmeni tukšgaitā ir iespējams palielināt līdz 82 dBA, jo šāda izmaiņa būtiski nepasliktinās Pasūtītāja vajadzībām nepieciešamās iekārtas ekspluatācijas īpašības un vienlaikus veicinās konkurenci.
	Pamatojoties uz Publisko iepirkumu likuma 35. panta trešo daļu, Komisija vienojas izdarīt un apstiprināt grozījumus Konkursa nolikuma 2. pielikuma “Tehniskais piedāvājums iepirkuma priekšmeta 2. daļai”, precizējot 2.10. apakšpunktā noteikto prasību šādi: “Troksnis (tukšgaitā, 1,0 m attālumā) nepārsniedz 82 dBA”.
	Piedāvājumu iesniegšanas termiņš tiks pagarināts, vismaz uz pusi no sākotnēji noteiktā piedāvājumu iesniegšanas termiņa.
